**ДОКЛАД**

**за извършена проверка на “Кингс Табако Интернешънъл” ЕАД**

**площадка с местонахождение: област Пловдив, община Пловдив, гр. Пловдив, ул. „Рогошко шосе“ № 1**

**седалище и адрес на управление: област Пловдив, община Пловдив, гр. Пловдив, ул. „Рогошко шосе“ № 1**

На основание Заповед № РД-305/13.12.2016 г. на Директора на РИОСВ – Пловдив, на 19.12.2016 г. бе извършена проверка и съставен КП № 5641/19.12.2016 г. на обект “Кингс Табако Интернешънъл” ЕАД– гр. Пловдив. Комплексната проверка, извършена от експерти на РИОСВ-Пловдив /по фактор – „отпадъци“ и компонент „Въздух“/ е съгласно утвърден от Министъра на околната среда и водите „План за контролната дейност на РИОСВ-Пловдив за 2016 г.”

**I. Цел на проверката:**

Основна цел на проверката е установяване на нивото и степента на съответствие на обекта с изискванията, заложени в Закона за опазване на околната среда и подзаконовите нормативни актове.

**II. Проверени инсталации и дейности:**

При извършената проверка се установи, че на площадката - област Пловдив, община Пловдив, гр. Пловдив, ул. „Рогошко шосе“ № 1 основните направления в дейността на “Кингс Табако Интернешънъл” ЕАДе производство на цигари – изкупуване, промишлена обработка, заготовка за износ и търговия с тютюни.

Производствената дейност се извършва в следните сгради:

* Склад за приемане на тютюна;
* Битова сграда;
* Цех за предварителна подготовка на суровината;
* Цех за готовата продукция;
* Цех за експедиция на готовата продукция;

**III. Констатации от проверката по компонент „води“ и фактор „отпадъци“:**

При проверката се констатира, че “Кингс Табако Интернешънъл” ЕАД – гр. Пловдив, е Дружество, работещо с двусменен режим на работа.

***Управление на отпадъците***

Към момента на проверката се констатира, че за дейността и отпадъците, които се образуват на площадката, Дружеството е извършило класификация и притежава утвърдени от Директора на РИОСВ-Пловдив работни листове за класификация на образуваните от дейността отпадъци. В ИАОС, в срок са представени годишни отчети за образуваните от дейността на Дружеството отпадъци.

Фирмата има обособени места за отделните по вид и свойства отпадъци, като същите не са надписани с табели съгласно Наредба №2/2014г. за класификация на отпадъците.

Представен е договор за поемане задълженията по оползотворяване на отпадъци от опаковки с „Екоколект“АД.

Фирмата притежава Решение № 09-РД-406-01/20.07.2015 г. и Решение № 09-РД-467-00/14.05.2015 г., издадени от Директора на РИОСВ - Пловдив

Дружеството има сключени писмени договори за предаване на отпадъците от дейността, на лицензирани оператори с цел тяхното по-нататъшно третиране, съответно с: „Каскада” ООД, „Комунал”ООД, „Папир БГ” ООД и Община Пловдив.

Представени са заверени отчетни книги по Приложение №1 и №4 от Наредба №1/2014г. за реда и образците,по които се предоставя информация за дейностите по отпадъците, както и реда за водене на публични регистри / ДВ,бр.51 от 20.06.2014г./, които се водят редовно. Дружеството не представи отчетна книга по Приложение №2 от горецитираната Наредба.

Дружеството пуска на пазара на Р България опаковани стоки /цигари/, след употребата на които се образуват масово разпространени отпадъци от опаковки, за което се представиха месечни справки-декларации по Приложение №13 от отменената Наредба за продуктовите такси-за периода 01.01.2016-31.06.2016г. Фирмата не представи за периода 01.07.2016 до 31.11.2016г. месечни справки-декларации по Приложение №15 от [Наредба за определяне на реда и размера за заплащане на продуктова такса](http://www5.moew.government.bg/wp-content/uploads/filebase/Waste/Legislation/Naredbi/Naredba_produktovi_taksi-NOVA.doc) (Приета с ПМС № 76 от 12.04.2016 г., обн., ДВ, бр. 30 от 15.04.2016 г., в сила от 16.06.2016 г.). Редовно се заплащат задълженията към „Екоколект”АД, за което се представиха банкови преводи за цялата 2016г.

На обекта има създадено правилно управление и организация за разделно събиране и предварително съхранение на отпадъците от производствената и битова дейност, съгласно техния вид, състав и свойства.

При направения оглед се констатира, че площадката е изцяло бетонирана с изградена инфраструктура, съгласно изискванията за дейността.

***Компонент „въздух***“

На територията на обекта се експлоатират два броя парни и три броя водогрейни котли. Всички с мощност над 0,5 мW, експлоатира се и един брой обезпрашителна инсталация. Дружеството има утвърден план за мониторинг с писмо с изх.№219 от 04.02.2016г..Измерванията са планирани в периода ноември-декември 2016г.

Представено е писмо до РЛ-Пловдив с молба за извършване на СПИ на емисии на вредни вещества с изх.№37 ПД-01.12.2016г. Предстои сключване на договор и извършване на измерванията.

На територията на обекта има един парен и един водогреен котел, който е с комбинирани горелки газ/нафта. Течното гориво нафта се използва при аварийни ситуации, съхранява се в 50 м3 подземна цистерна, с налично количество към момента 15 м3.

За наличните климатични инсталации на обекта, общо 20 броя се представиха досиета за техническото им състояние водени редовно с отредени проверки за херметичност, съгласно количеството на фриони в тях. С писмо с вх.№70 от 11.01.2016г. е преставен отчет по Приложение№6 от Наредбата за прилагане на Регламент 842/2006г. и 1005/2009г.

***„Екологична отговорност /ЗОПОЕЩ/”***

Дейностите в обекта попадат в Приложение №1 към чл.3, т.1 от ЗОПОЕЩ. Дружеството не е представило изготвена собствена оценка за възможни случаи за непосредствена заплаха за екологични щети и на случаи причинени такива.

**IV. Предписания, срокове за изпълнение, отговорници:**

1. Да се надпишат местата и съдовете за отделните по вид, състав и свойства отпадъци, за което да се уведоми писмено РИОСВ-Пловдив.

**Срок:** 05.01.2017г.

**Отговорник:** Управител

2. Да се представи за заверка в РИОСВ-Пловдив отчетна книга по Приложение №2 от Наредба №1/2014г. за реда и образците,по които се предоставя информация за дейностите по отпадъците, както и реда за водене на публични регистри / ДВ,бр.51 от 20.06.2014г./

**Срок:** 05.01.2017г.

**Отговорник:** Управител

3. Да се изготвят и представят месечни-справки декларации по Приложение №15-за периода 01.07.2016г-31.11.2016г. от [Наредба за определяне на реда и размера за заплащане на продуктова такса](http://www5.moew.government.bg/wp-content/uploads/filebase/Waste/Legislation/Naredbi/Naredba_produktovi_taksi-NOVA.doc) (Приета с ПМС № 76 от 12.04.2016 г., обн., ДВ, бр. 30 от 15.04.2016 г., в сила от 16.06.2016 г.)

**Срок:** 05.01.2017г.

**Отговорник:** Управител

4. Да се изготви и представи оценка за възможните случаи на екологични щети или приченени такива , съгласно ЗОПОЕЩ.

**Срок:** 19.01.2017г.

**Отговорник:** Управител